钦定古今图书集成/明伦汇编/闺媛典/第252卷 > 陈希尧妻谢氏〈陈氏附〉
## 钦定古今图书集成/明伦汇编/闺媛典/第252卷 > 陈希尧妻谢氏〈陈氏附〉

按《句容县志》：“谢氏，凤坛乡陈希尧妻也。希尧家固贫，
谢及笄而归之，生一子一女，至二十八岁而希尧没。
陈族长讽之曰：‘妇今无养，何以守为？谢痛哭曰：‘吾知
有夫，不知无养也’。未几而其子又死，族长又讽之，谢
矢如前。族人谋以其侄国祥继之，而国祥之贫益甚，
母子操作备极辛苦，或怜而助之，不受也。女长适琅’”
琊乡王明扬，年甫二十四，无子，而明扬死。众又讽之
曰：“尔母业苦一生，尔何为效之？”陈痛哭曰：“吾母无子
无养，与我同，何独异耶？”家仅瘠田十亩，一切日用衣
食门户胥取给焉。饔飧不继，藜藿自甘。岁甲申，大兵
入其里，见而迫之。陈惧辱，急逾垣避，因斩其左足。陈
因喜曰：“此所以成吾节也。”邑文学谢之尚知其母女
最悉，每语人不倦云。